stanford-oval/wikipedia huggingface dataset:
นางสาวไทย
ประวัติ > พ.ศ. 2507-2515

จากการที่งานเฉลิมฉลองรัฐธรรมนูญได้ถูกยกเลิกไป ทำให้ไม่มีการประกวด นางสาวไทยในช่วงเวลาดังกล่าว แต่มักจะมีการจัดในระดับท้องถิ่น หรือการประกวดเนื่องในโอกาสหรือวาระพิเศษต่าง ๆ เช่น การประกวดเทพีลุมพินี ที่สวนลุมพินี (คนสมัยนั้นส่วนใหญ่จะเรียกสวนลุมพินีรวมว่า สนามมวยลุมพินีแต่ไม่ได้เป็นจัดการประกวดในสนามมวยแต่อย่างใด), การประกวดนางสาวไทย โทรทัศน์ช่อง 4 บางขุนพรหม, การประกวดนางงามตุ๊กตาทอง ในงานประกวดภาพยนตร์ตุ๊กตาทอง, การประกวดสาวงาม องค์กฐินชิงถ้วยจอมพลสฤษดิ์ ธนะรัชต์ เป็นต้น
ต่อมาในปี พ.ศ. 2503 สมาคมนักเรียนเก่าวชิราวุธวิทยาลัย ในพระบรมราชูปถัมภ์ ได้ทดลองจัดการประกวด "นางงามวชิราวุธ" ขึ้นในงานวชิราวุธานุสรณ์ ซึ่งเป็นงานที่สมาคมนักเรียนเก่าวชิราวุธวิทยาลัย ในพระบรมราชูปถัมภ์ จัดขึ้นโดยมี วัตถุประสงค์เพื่อให้ประชาชนชาวไทย ได้น้อมรำลึกถึงพระมหากรุณาธิคุณของ องค์พระบาทสมเด็จพระมงกุฎเกล้าเจ้าอยู่หัว และ อีกวัตถุประสงค์คือ เพื่อสร้างความบันเทิง แก่ประชาชนผู้มาเที่ยวงาน ส่วนสถานที่จัดงานคือบริเวณพระราชอุทยานสราญรมย์ จากการเติบโตของอุตสาหกรรมการท่องเที่ยว ซึ่งมีความสัมพันธ์กับ จุดมุ่งหมายของการจัดประกวด นางสาวไทย ซึ่งเป็นการประชาสัมพันธ์ระหว่างประเทศ โดยการใช้ตำแหน่งนางสาวไทย เป็นสื่อเผยแพร่ชื่อเสียง ให้แก่ประเทศ และ ใช้รูปแบบของการเข้าร่วมประกวดนางงาม ระดับชาติทำให้ชาวต่างชาติรู้จักประเทศไทยมากยิ่งขึ้น ดังนั้นในปี พ.ศ. 2507 คณะกรรมการการจัดงานวชิราวุธานุสรณ์ ได้มีการเปลี่ยนชื่อการประกวดมาเป็นการประกวด "นางสาวไทย " ซึ่งสมาคมนักเรียนเก่าวชิรวุธฯ เป็นผู้ถือลิขสิทธิ์ตั้งแต่นั้นมา
ประวัติ > พ.ศ. 2527-2542

ในปี พ.ศ. 2516 ได้เกิดเหตุการณ์ไม่สงบขึ้นในบ้านเมือง การประกวดนางสาวไทยจึงได้หยุดจัดไป จนปี พ.ศ. 2527  สมาคมนักเรียนเก่าวชิราวุธวิทยาลัยฯ โดยนายชาติเชื้อ กรรณสูต นายกสมาคม และเป็นผู้อำนวยการสถานีโทรทัศน์กองทัพบกช่อง 7 ได้รื้อฟื้นการจัดประกวดนางสาวไทยขึ้นอีกครั้ง เพื่อคัดเลือกตัวแทนไปประกวดนางงามจักรวาล โดยในปี พ.ศ. 2527 ได้จัดการประกวดขึ้นที่ เวทีกลางแจ้ง โรงแรมแกรนด์พาเลซ พัทยา จังหวัดชลบุรี ต่อมาในปี พ.ศ. 2528 ได้จัดการประกวดที่เวทีกลางสวนน้ำสวนสยาม ซึ่งในปีนั้นได้เกิดฝนตกอย่างหนัก ทำให้การประกวดต้องหยุดชะงักเป็นช่วงๆ เป็นอุปสรรคต่อการประกวด หลังจากนั้น ตั้งแต่ พ.ศ. 2529 เป็นต้นมา การประกวดจึงได้จัดในอาคาร ซึ่งจากการเว้นว่างการประกวดไปนานหลายปี ทำให้ช่วงสองปีแรกไม่ได้รับความสนใจจากผู้คนเท่าใดนัก ทั้งผู้สมัครที่มีจำนวนน้อยและหาผู้สนับสนุนการประกวดยาก หลังจากนั้นผู้คนเริ่มรู้จัก "นางสาวไทย" กันมากขึ้น จึงมีผู้สนใจสมัครเข้าประกวด และภาคเอกชนเข้ามาเป็นผู้สนับสนุนต่างๆกันมาก นางงามคนที่ 36 ได้เข้าประกวดเป็นครั้งสุดท้ายในปี 1999 สุรางค์ เปรมปรีดิ์ ดูแลการผลิตรายการของช่อง7 ได้รับผิดชอบการประกวดสิ้นสุดการประกวดนางงามช่อง7สี ปี พ.ศ. 2542
ประวัติ > พ.ศ. 2543-2559

เนื่องจากเกิดปัญหาเรื่องสิทธิประโยชน์ในชื่อ "นางสาวไทย" ซึ่งเจ้าของลิขสิทธิ์คือสมาคมนักเรียนเก่าวชิราวุธฯ กับเจ้าของสิทธิ์ในการจัดการประกวดคัดเลือกตัวแทนสาวไทยไปประกวดนางงามจักรวาล คือ คุณสุรางค์ เปรมปรีดิ์ ผู้บริหารสถานีโทรทัศน์กองทัพบกช่อง 7 ในขณะนั้น ทั้งสองฝ่ายจึงได้แยกกันจัด โดยทางสมาคมนักเรียนเก่าวชิราวุธฯ ยังจัดการประกวดนางสาวไทยต่อไป แต่นางสาวไทยไม่ได้สิทธิ์ไปประกวดนางงามจักรวาล และสมาคมนักเรียนเก่าวชิราวุธฯ ได้ให้สถานีโทรทัศน์ไอทีวี เป็นผู้ดำเนินการจัดการประกวด ต่อมาก็ย้ายไปจัดร่วมกับบริษัท อสมท จำกัด (มหาชน) โดยสถานีโทรทัศน์โมเดิร์นไนน์ทีวี ตั้งแต่ปี พ.ศ. 2551 - 2558 มีการพัฒนารูปแบบการจัดประกวดให้เหมาะสมกับความเป็นกุลสตรี สภาพเศรษฐกิจ และสังคมปัจจุบันมากยิ่งขึ้น อาทิ การยกเลิกการใส่ชุดว่ายน้ำบนเวที เพื่อเป็นการรักษาภาพลักษณ์ของสตรีไทย, การใช้คอมพิวเตอร์เพื่อการประมวลผลคะแนน, การวัดระดับ IQ และ EQ รวมทั้งการนำความสามารถพิเศษของผู้เข้าประกวด มาใช้ประกอบในการพิจารณาการตัดสิน เพื่อคัดเลือกผู้ที่มีความเหมาะสมที่สุดในทุกๆด้าน ไม่ใช่แต่เพียงความสวยอย่างเดียว  นอกจากนี้ยังได้จัดให้มีการประกวดรอบคัดเลือกในภูมิภาคต่างๆ เพื่อเปิดโอกาส ให้ผู้หญิงไทยทั่วประเทศ ได้มีโอกาสเข้าร่วมการประกวดอย่างทั่วถึง ในยุคนี้ ผู้ที่ได้รับตำแหน่ง นางสาวไทยจะเป็นผู้ดำรงตำแหน่ง "ทูตวัฒนธรรมและการท่องเที่ยว" ทำหน้าที่เผยแพร่วัฒนธรรม ประเพณีของไทย ให้ชาวต่างชาติได้รู้จัก ซึ่งต้องเดินทางไป ยังสำนักงานของการท่องเที่ยวแห่งประเทศไทย ที่มีสำนักงานสาขาถึง 17 แห่งทั่วโลก รวมถึงการทำกิจกรรมต่างๆ ของการท่องเที่ยวแห่งประเทศไทยตามจังหวัดต่างๆ ภายในประเทศตลอดทั้งปี จุดมุ่งหมายของการประกวดในยุคนี้ ตรงกับแนวคิดของคำว่า "นางสาวไทย" ที่คนไทยเข้าใจความหมาย จึงได้รับการสนับสนุนจากองค์กรและส่วนราชการต่าง ๆ มากมาย อาทิ สภาสตรีแห่งชาติในพระบรมราชินูปถัมภ์ การท่องเที่ยวแห่งประเทศไทย รวมทั้งจังหวัดต่างๆ ทั่วประเทศ และในปี พ.ศ. 2559 สถานีโทรทัศน์สีกองทัพบกช่อง 7 กลับมาดำเนินการถ่ายทอดการประกวด เนื่องจากหมดสัญญากับ บมจ.อสมท
ประวัติ > พ.ศ. 2562

บริษัท ทีดับเบิลยู เพเจ้นส์ จำกัด โดย ธนวัฒน์ วันสม และณัฐกาญจน์ เสนเนียม ได้รับลิขสิทธิ์การจัดประกวดนางสาวไทยจากสมาคมนักเรียนเก่าวชิราวุธวิทยาลัย ในพระบรมราชูปถัมภ์ อย่างเป็นทางการเป็นระยะเวลา 5 ปีต่อเนื่อง (ตั้งแต่ปี 2562–2566) โดยถ่ายทอดทางช่อง 9 เอ็มคอตเอชดี และปีนี้ผู้ที่ได้รับตำแหน่งนางสาวไทยจะได้เป็นตัวแทนประเทศไทยในการประกวดมิสอินเตอร์เนชันแนล ในภายหลังได้มีเปลี่ยนมือผู้จัดการประกวดเป็น บริษัท นาการา จำกัด โดย วันรัก ณ นคร เป็นผู้อำนวยการกองประกวดในปี 2562
ประวัติ > พ.ศ.2563

คุณอดิศร สุดดี ประธานบริหารกลุ่มบริษัทในเครือเอ็มกรุ๊ป และผู้อำนวยการกองประกวดนางสาวเชียงใหม่ โดยได้รับสิทธิ์การจัดประกวดนางสาวไทยจากบริษัท นาการา จำกัด ซึ่งเป็นบริษัทอันได้รับลิขสิทธิ์นางสาวไทยจากสมาคมนักเรียนเก่าวชิราวุธวิทยาลัย ในพระบรมราชูปถัมภ์ อย่างเป็นทางการเป็นระยะเวลา 5 ปีต่อเนื่อง (ตั้งแต่ปี 2562–2566) ซึ่งได้จัดการประกวด นางสาวไทย 2563 ขึ้นที่ จังหวัดเชียงใหม่
ประวัติ > พ.ศ. 2565-ปัจจุบัน

ต่อมาในปี พ.ศ. 2564 บริษัท ทีพีเอ็น โกลบอล จำกัด ได้รับลิขสิทธิ์จากสมาคมนักเรียนเก่าวชิราวุธวิทยาลัย ในพระบรมราชูปถัมภ์ ในการจัดการประกวดนางสาวไทยตั้งแต่ครั้งที่ 53 ประจำปี พ.ศ. 2565
ช่องโทรทัศน์

ช่อง 4 บางขุนพรหม/โมเดิร๋นไนน์ทีวี/ช่อง 9 เอ็มคอตเอชดี (2508 - 2509 , 2551 - 2557 , 2562)
ช่อง 7 สี/ช่อง 7HD (2510 - 2515 , 2527 - 2542 , 2559 , 2563)
ไอทีวี (2543 - 2549)
ทีไอทีวี (2550)
ทรูโฟร์ยู (2565)
ช่องวัน 31 (2567–2569)
รายนามนางสาวไทยและรองนางสาวไทย > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
|  กรุงเทพมหานคร | 18 | 2527, 2530, 2532, 2534, 2536, 2537, 2538, 2541, 2543, 2544, 2547, 2549, 2550, 2551, 2554, 2556, 2557, 2562 |
|  พระนครศรีอยุธยา | 12 | 2477, 2478, 2479, 2481, 2482, 2483, 2495, 2496, 2507, 2510, 2511, 2512 |
|  เชียงใหม่ | 5 | 2535, 2545, 2553, 2566, 2567 |
|  นครปฐม | 2 | 2542, 2563 |
|  ฉะเชิงเทรา | 2 | 2515, 2531 |
|  ภูเก็ต | 1 | 2565 |
|  พะเยา | 1 | 2559 |
|  สระบุรี | 1 | 2552 |
|  ลำปาง | 1 | 2546 |
|  นครนายก | 1 | 2540 |
|  สงขลา | 1 | 2533 |
|  นครสวรรค์ | 1 | 2529 |
|  น่าน | 1 | 2528 |
|  กาญจนบุรี | 1 | 2514 |
|  เพชรบุรี | 1 | 2509 |
|  สุราษฎร์ธานี | 1 | 2508 |
|  ลำพูน | 1 | 2497 |
|  สมุทรสงคราม | 1 | 2494 |
|  เชียงราย | 1 | 2493 |
|  ปัตตานี | 1 | 2491 |
|  พระนครศรีอยุธยา | 1 | 2480 |
ทำเนียบนางสาวไทย

นางสาวไทย 2562
สิรีธร ลีห์อร่ามวัฒน์
กรุงเทพมหานคร
นางสาวไทย 2552
อรวิภา กนกนทีสวัสดิ์
สระบุรี
นางสาวไทย 2550
อังคณา ตรีรัตนาทิพย์
กรุงเทพมหานคร
นางสาวไทย 2543
ปนัดดา วงศ์ผู้ดี
กรุงเทพมหานคร
นางสาวไทย 2537
อารียา สิริโสภา
กรุงเทพมหานคร
นางสาวไทย 2515
กนกอร บุญมา
ฉะเชิงเทรา
นางสาวไทย 2512
วารุณี แสงศิรินาวิน
กรุงเทพมหานคร
นางสาวไทย 2507
อาภัสรา หงสกุล
พระนคร
นางสาวไทย 2497
สุชีลา ศรีสมบูรณ์
ลำพูน
นางสาวไทย 2482
เรียม เพศยนาวิน
พระนคร
นางสาวสยาม 2477
กันยา เทียนสว่าง
นนทบุรี
ผลงานการประกวดระดับนานาชาติ ปัจจุบัน

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติ ปัจจุบัน > มิสคอสโม

บทความหลัก: มิสคอสโม
| ปี | ผู้ดำรงตำแหน่ง | จังหวัด | ตำแหน่งในการประกวด | ผลการประกวด | รางวัลพิเศษ |
| --- | --- | --- | --- | --- | --- |
|  2025 | TBA | TBA | นางสาวไทย 2568 | TBA | TBA |
ผลงานการประกวดระดับนานาชาติ ปัจจุบัน > มิสแพลนเน็ตอินเตอร์เนชันแนล

| ปี | ผู้ดำรงตำแหน่ง | จังหวัด | ตำแหน่งในการประกวด | ผลการประกวด | รางวัลพิเศษ |
| --- | --- | --- | --- | --- | --- |
|  2024 | พนิดา เขื่อนจินดา | เชียงใหม่ | นางสาวไทย 2567 | รองอันดับ 2 |  ชุดราตรียอดเยี่ยม  มิสเอลละเกินซบอดี |
ผลงานการประกวดระดับนานาชาติ ปัจจุบัน > มิสโกลบอล

บทความหลัก: มิสโกลบอล
| ปี | ผู้ดำรงตำแหน่ง | จังหวัด | ตำแหน่งในการประกวด | ผลการประกวด | รางวัลพิเศษ |
| --- | --- | --- | --- | --- | --- |
2024: ส่งผู้เข้า 20 คนสุดท้าย มิสยูนิเวิร์สไทยแลนด์ 2567 เข้าร่วมประกวด โดย ทีพีเอ็นโกลบอล
|   2023 | ชนนิกานต์ สุพิทยาพร | เชียงใหม่ | นางสาวไทย 2566 | รองอันดับ 2 |  |
ผลงานการประกวดระดับนานาชาติ ปัจจุบัน > มิสอินเตอร์คอนติเนนตัล

บทความหลัก: มิสอินเตอร์คอนติเนนตัล
| ปี | ผู้ดำรงตำแหน่ง | จังหวัด | ตำแหน่งในการประกวด | ผลการประกวด | รางวัลพิเศษ |
| --- | --- | --- | --- | --- | --- |
|  2024 | อะราเบล่า สิตานัน เกรโกรี่ | พัทลุง | รองอันดับ 2 : นางสาวไทย 2566 | เข้ารอบ 22 คนสุดท้าย |  |
ผลงานการประกวดระดับนานาชาติ ปัจจุบัน > มิสเฟสออฟฮิวแมนนิตี้

| ปี | ผู้ดำรงตำแหน่ง | จังหวัด | ตำแหน่งในการประกวด | ผลการประกวด | รางวัลพิเศษ |
| --- | --- | --- | --- | --- | --- |
|  2024 | กุลปริยา ฆ้อนทอง | หนองคาย | 20 คนสุดท้าย : นางสาวไทย 2567 | รองอันดับ 1  |  |
|  2024 | มาริษา พลธิราช | สกลนคร | รองอันดับ 1 : นางสาวไทย 2566 | ไม่สามารถเข้าร่วมการประกวดได้ | ไม่สามารถเข้าร่วมการประกวดได้ |
ผลงานการประกวดระดับนานาชาติ ปัจจุบัน > มิสชาร์ม

บทความหลัก: มิสชาร์ม
| ปี | ผู้ดำรงตำแหน่ง | จังหวัด | ตำแหน่งในการประกวด | ผลการประกวด | รางวัลพิเศษ |
| --- | --- | --- | --- | --- | --- |
|  2024 | พรศิริกุล พั่วทา | ประจวบคีรีขันธ์ | รองอันดับ 1 : นางสาวไทย 2567 | เข้ารอบ 20 คนสุดท้าย |  |
|  2024 | อะราเบล่า สิตานัน เกรโกรี่ | พัทลุง | รองอันดับ 2 : นางสาวไทย 2566 | ไม่สามารถเข้าร่วมการประกวดได้ | ไม่สามารถเข้าร่วมการประกวดได้ |

|  2023 | ปทิตตา สันติวิชช์ | ปทุมธานี | รองอันดับ 4 : นางสาวไทย 2563 | เข้ารอบ 20 คนสุดท้าย | Best Social Media |
ผลงานการประกวดระดับนานาชาติในอดีต

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติในอดีต > มิสเวิลด์

บทความหลัก: มิสเวิลด์
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |

|  1968 | พินนะรัฐ ทนันไชย | กรุงเทพมหานคร | เข้ารอบ 15 คนสุดท้าย |  |
ผลงานการประกวดระดับนานาชาติในอดีต > มิสอินเตอร์เนชันแนล

บทความหลัก: นางงามนานาชาติ
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | สิรีธร ลีห์อร่ามวัฒน์ | กรุงเทพมหานคร | มิสอินเตอร์เนชันแนล 2019 | ราชินีแห่งทวีปเอเชีย |
|  1989 | พิมพิไล ไชยโย | น่าน | ไม่ผ่านเข้ารอบ |  |
|  1988 | ภัสสร บุญยเกียรติ | กรุงเทพมหานคร | ไม่ผ่านเข้ารอบ | ขวัญใจช่างภาพ |
|  1987 | ดาริน กรสกุล | พิษณุโลก | ไม่ผ่านเข้ารอบ |  |
|  1986 | จันทนี สิงห์สุวรรณ | กรุงเทพมหานคร | ไม่ผ่านเข้ารอบ |  |
|  1985 | ศศิมาภรณ์ ไชยโกมล | ชลบุรี | ไม่ผ่านเข้ารอบ |  |
|  1972 | สรินยา ทัตตวร | กรุงเทพมหานคร | ไม่ผ่านเข้ารอบ |  |
|  1970 | พนารัตน์ พิสุทธิศักดิ์ | กรุงเทพมหานคร | เข้ารอบ 15 คนสุดท้าย |  |

|  1968 | รุ่งทิพย์ ภิญโญ | ลำพูน | รองอันดับ 4 | ขวัญใจช่างภาพ |
ผลงานการประกวดระดับนานาชาติในอดีต > มิสยูนิเวิร์ส

บทความหลัก: นางงามจักรวาล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1999 | อภิสมัย ศรีรังสรรค์ | นครปฐม | ไม่ผ่านเข้ารอบ |  |
|  1998 | ชลิดา เถาว์ชาลี | กรุงเทพมหานคร | ไม่ผ่านเข้ารอบ |  |
|  1997 | สรวงสุดา ลาวัณย์ประเสริฐ | นครนายก | ไม่ผ่านเข้ารอบ |  |
|  1996 | นิรัชลา คำยา | กรุงเทพมหานคร | ไม่ผ่านเข้ารอบ |  |
|  1995 | ภาวดี วิเชียรรัตน์ | กรุงเทพมหานคร | ไม่ผ่านเข้ารอบ |  |
|  1994 | อารียา สิริโสภา | กรุงเทพมหานคร | ไม่ผ่านเข้ารอบ | นางงามยิ้มสวยจากฟิล์มสี |
|  1993 | ฉัตฑริกา อุบลศิริ | กรุงเทพมหานคร | ไม่ผ่านเข้ารอบ |  |
|  1992 | อรอนงค์ ปัญญาวงศ์ | เชียงใหม่ | ไม่ผ่านเข้ารอบ | อันดับ 2 - ชุดประจำชาติยอดเยี่ยม |
|  1991 | จิระประภา เศวตนันทน์ | กรุงเทพมหานคร | ไม่ผ่านเข้ารอบ |  |
|  1990 | ภัสราภรณ์ ชัยมงคล | สงขลา | ไม่ผ่านเข้ารอบ | ขวัญใจช่างภาพ |
|  1989 | ยลดา รองหานาม | กรุงเทพมหานคร | ไม่ผ่านเข้ารอบ | อันดับ 2 - ชุดประจำชาติยอดเยี่ยม |
|  1988 | ภรณ์ทิพย์ นาคหิรัญกนก | ฉะเชิงเทรา | นางงามจักรวาล 1988 | ชุดประจำชาติยอดเยี่ยม |
|  1987 | ชุติมา นัยนา | กรุงเทพมหานคร | ไม่ผ่านเข้ารอบ |  |
|  1986 | ทวีพร คลังพลอย | นครสวรรค์ | ไม่ผ่านเข้ารอบ |  |
|  1985 | ธารทิพย์ พงษ์สุข | น่าน | ไม่ผ่านเข้ารอบ |  |

|  1984 | สาวิณี ปะการะนัง | กรุงเทพมหานคร | เข้ารอบ 10 คนสุดท้าย |  |
|  1973 | กนกอร บุญมา | ฉะเชิงเทรา | ไม่ผ่านเข้ารอบ |  |
|  1972 | นิภาภัทร สุดศิริ | กาญจนบุรี | ไม่ผ่านเข้ารอบ |  |
|  1971 | วารุณี แสงศิรินาวิน | พระนคร | ไม่ผ่านเข้ารอบ |  |
|  1969 | แสงเดือน แม้นวงศ์ | พระนคร | ไม่ผ่านเข้ารอบ | ชุดประจำชาติยอดเยี่ยม |
|  1968 | อภันตรี ประยุทธเสนีย์ | พระนคร | เข้ารอบ 15 คนสุดท้าย |  |
|  1966 | จีรนันทน์ เศวตนันทน์ | สุราษฎร์ธานี | รองอันดับ 2  |  |
|  1965 | อาภัสรา หงสกุล | พระนคร | นางงามจักรวาล 1965 |  |
|  1954 | อมรา อัศวนนท์ | พระนคร | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสเอเชียแปซิฟิก

บทความหลัก: มิสเอเชียแปซิฟิกอินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1999 | นฤมล จินะแก้ว | กรุงเทพมหานคร | เข้ารอบ 10 คนสุดท้าย |  |
|  1998 | สิริดา ชุณหชาติ | กรุงเทพมหานคร | ไม่ผ่านเข้ารอบ |  |
|  1997 | วรรัตน์ สุวรรณรัตน์ | กรุงเทพมหานคร | มิสเอเชียแปซิฟิค 1997 | นางงามยิ้มสวย |
|  1996 | จิตรานุช ธรรมมงคล | กรุงเทพมหานคร | เข้ารอบ 10 คนสุดท้าย |  |
|  1995 | น้ำทิพย์ วีระขจร | กรุงเทพมหานคร | เข้ารอบ 12 คนสุดท้าย |  |
|  1994 | ปรารถนา ไชยโรจน์ | กรุงเทพมหานคร | เข้ารอบ 12 คนสุดท้าย |  |
|  1993 | มาริสา ทิพย์วังเมฆ | กรุงเทพมหานคร | ไม่ผ่านเข้ารอบ |  |
|  1992 | นารถวลี ศรีสกุล หรือ ชุติมา นิรันสิทธิรัตน์ | กรุงเทพมหานคร | รองอันดับ 1 | ชุดราตรียอดเยี่ยม |
|  1989 | เพชรรัตน์ สีแก้ว | กรุงเทพมหานคร | รองอันดับ 4 |  |
|   1988 | ปรียานุช ปานประดับ | กรุงเทพมหานคร | มิสเอเชียแปซิฟิค 1988 | ชุดประจำชาติยอดเยี่ยม |
|   1987 | ดวงเดือน จิไธสงค์ | กรุงเทพมหานคร | ไม่ผ่านเข้ารอบ |  |
|   1986 | สรารัตน์ หรุ่มเรืองวงศ์ | กรุงเทพมหานคร | รองอันดับ 2 |  |
|  1985 | ลีลาวดี วัชโรบล | กรุงเทพมหานคร | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสควีนออฟเดอะแปซิฟิก

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1967 | ประภัสสร พานิชกุล | กรุงเทพมหานคร | ไม่ผ่านเข้ารอบ | นางงามบุคลิกภาพ |
ผลงานการประกวดระดับนานาชาติในอดีต > มิสฟลาวเวอร์ควีน

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1990 | รักษ์สุดา สินวัฒนา | กรุงเทพมหานคร | รองอันดับ 2 |  |
ผลงานการประกวดระดับนานาชาติในอดีต > มิสวันเดอร์แลนด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1989 | ศุภรานันทน์ พันธ์ชูจิต | กรุงเทพมหานคร | ไม่ผ่านเข้ารอบ |  |

|  1988 | ดวงเดือน จิไธสงค์ | กรุงเทพมหานคร | เข้ารอบ 15 คนสุดท้าย |  |
|  1987 | สรารัตน์ หรุ่มเรืองวงศ์ | กรุงเทพมหานคร | ไม่ผ่านเข้ารอบ |  |
ผลงานการประกวดระดับนานาชาติในอดีต > เวิลด์มิสยูนิเวอร์ซิตี้

บทความหลัก: เวิลด์มิสยูนิเวอร์ซิตี้
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1991 | เบญจมาภรณ์ เดชสุภา | กรุงเทพมหานคร | ไม่ผ่านเข้ารอบ | มิสเอเชีย |
ผลงานการประกวดระดับนานาชาติในอดีต > มิสทัวริซึมควีนอินเตอร์เนชันแนล

บทความหลัก: มิสทัวริซึมควีนอินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2016 | พิมพ์ชนก จิตชู | สมุทรปราการ | รองอันดับ 4 |  |
ท้องสนามหลวง

"สนามหลวง" เปลี่ยนทางมาที่นี่ สำหรับความหมายอื่น ดูที่ สนามหลวง (แก้ความกำกวม)
| ท้องสนามหลวง |
| --- | --- |
ทุ่งพระเมรุ
ทิวทัศน์ของท้องสนามหลวงในปี 2544 พื้นหลังเห็นวัดพระศรีรัตนศาสดารามและพระบรมมหาราชวัง

ประเภท: สนาม
ที่ตั้ง: แขวงพระบรมมหาราชวัง เขตพระนคร กรุงเทพมหานคร
พิกัดภูมิศาสตร์: 13°45′18″N 100°29′35″E﻿ / ﻿13.75500°N 100.49306°E﻿ / 13.75500; 100.49306
พื้นที่: 3,023 ตารางวา
ก่อตั้ง: พ.ศ. 2327
ผู้ก่อตั้ง: พระบาทสมเด็จพระพุทธยอดฟ้าจุฬาโลกมหาราช
เจ้าของ: พระบาทสมเด็จพระวชิรเกล้าเจ้าอยู่หัว[ต้องการอ้างอิง]
ผู้ดำเนินการ: กรุงเทพมหานคร
เวลาให้บริการ: ทุกวัน 05.00–22.00 น.
สถานะ: เปิดให้บริการ
พืช: มะขาม


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: ทุ่งพระเมรุ (สนามหลวง)
ขึ้นเมื่อ: 13 ธันวาคม พ.ศ. 2520
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000017
 
 
 
ท้องสนามหลวงโดยมีพื้นหลังเป็น พระบรมมหาราชวัง และวัดพระศรีรัตนศาสดาราม
ภาพท้องสนามหลวงโดยเห็น สะพานพระราม 8 อยู่ไกล ๆ
ท้องสนามหลวง หรือ สนามหลวง เป็นสนามขนาดใหญ่ ตั้งอยู่ด้านหน้าวัดมหาธาตุยุวราชรังสฤษฎิ์ราชวรมหาวิหาร ระหว่างพระบรมมหาราชวังกับพระราชวังบวรสถานมงคล เขตพระนคร กรุงเทพมหานคร มีเนื้อที่ 74 ไร่ 63 ตารางวา ปัจจุบันกรมศิลปากรได้ประกาศขึ้นทะเบียนเป็นโบราณสถานใน พ.ศ. 2520
ประวัติ > ทุ่งพระเมรุ

ท้องสนามหลวง เดิมเรียกว่า ทุ่งพระเมรุ เนื่องจากใช้เป็นที่ถวายพระเพลิงพระบรมศพพระเจ้าแผ่นดินและพระบรมวงศานุวงศ์ ครั้นเมื่อ พ.ศ. 2398 รัชสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนชื่อเรียกจาก “ทุ่งพระเมรุ” เป็น “ท้องสนามหลวง” ดังปรากฏในประกาศว่า “ที่ท้องนาหน้าวัดมหาธาตุนั้น คนอ้างการซึ่งนาน ๆ มีครั้งหนึ่งแลเป็นการอวมงคล มาเรียกเป็นชื่อตำบลว่า ‘ทุ่งพระเมรุ’ นั้นหาชอบไม่ ตั้งแต่นี้สืบไปที่ท้องนาหน้าวัดมหาธาตุนั้น ให้เรียกว่า ‘ท้องสนามหลวง’”
ตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช เป็นต้นมา ได้ใช้สนามหลวงเป็นที่ประกอบพระราชพิธีต่าง ๆ เช่น เป็นที่ตั้งพระเมรุมาศของพระมหากษัตริย์ และพระบรมวงศานุวงศ์ และเป็นที่ประกอบพระราชพิธีต่าง ๆ ในรัชสมัยพระบาทสมเด็จพระนั่งเกล้าเจ้าอยู่หัว โปรดเกล้าฯ ให้ทำนาที่สนามหลวง เพื่อแสดงให้ปรากฏแก่นานาประเทศว่า เมืองไทยบริบูรณ์ด้วยข้าวปลาอาหาร มีไร่นาไปจนใกล้ ๆ พระบรมมหาราชวัง และไทยเอาใจใส่ในการสะสมเสบียงอาหารไว้เป็นกำลังของบ้านเมืองด้วย
ในรัชสมัยพระบาทสมเด็จพระจอมเกล้าเจ้าอยู่หัว โปรดเกล้าฯ ให้ประกอบพระราชพิธีพืชมงคล พิธีพิรุณศาสตร์มีกำแพงแล้วล้อมรอบบริเวณ ข้างในสร้างหอพระพุทธรูปสำคัญเป็นที่ประดิษฐานพระสำหรับพิธี สำหรับการพิธีมีพลับพลาที่ทำการพระราชพิธี มีหอดักลมลงที่พลับพลาสำหรับทอดพระเนตรการทำนา ข้างพลับพลามีโรงละครสำหรับเล่นบวงสรวง ด้านเหนือมีพลับพลาน้อยสร้างบนกำแพงแก้วสำหรับประทับทอดพระเนตรการทำนาในท้องทุ่ง นอกกำแพงแก้วยังมีฉางสำหรับใส่ข้าวที่ได้จากการปลูกข้าว
ในรัชสมัยพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ขยายสนามหลวงจากเดิม และรื้อพลับพลาต่าง ๆ ที่สร้างในรัชกาลก่อน ๆ เพราะหมดความจำเป็นที่จะต้องทำนา และได้ใช้สนามหลวงเป็นที่ประกอบพิธีต่าง ๆ เช่น การฉลองพระนครครบ 100 ปี งานฉลองเมื่อเสด็จพระราชดำเนินกลับจากยุโรปใน พ.ศ. 2440 ครั้นในรัชสมัยพระบาทสมเด็จพระมงกุฎเกล้าเจ้าอยู่หัว ทรงใช้ประกอบพระราชพิธีต่าง ๆ และใช้เป็นสนามแข่งม้า สนามกอล์ฟ
ประวัติ > ตลาดนัดสนามหลวง

ตลาดนัดสนามหลวงเกิดขึ้นหลังจากที่ประเทศไทย เกิดภาวะข้าวยากหมากแพง ประชาชนหาซื้อข้าวของเครื่องใช้กันลำบาก รวมถึงเกษตรกรก็เดือดร้อน จอมพล แปลก พิบูลสงคราม นายกรัฐมนตรี จึงส่งเสริมให้จัดตั้งตลาดนัดในทุกจังหวัด โดยตลาดนัดสนามหลวงเปิดครั้งแรกเมื่อ พ.ศ. 2491 ปีต่อมาทางการต้องใช้พื้นที่สนามหลวงจึงย้ายตลาดนัดไปอยู่ในพระราชอุทยานสราญรมย์ ซึ่งได้รับความนิยมสูง แต่ถูกร้องเรียนเรื่องกลิ่นและการจัดการไม่ถูกสุขลักษณะ จึงย้ายออกจากพระราชอุทยานสราญรมย์มาด้านนอก ด้านถนนราชินี บริเวณคลองหลอด เมื่อ พ.ศ. 2500 แต่ปรากฏว่าได้ปลูกเพิงสร้างแคร่จนเป็นภาพไม่งดงาม จึงได้ย้ายกลับมายังสนามหลวง เมื่อ พ.ศ. 2501
จนกระทั่งกรุงเทพมหานครได้เตรียมใช้พื้นที่สนามหลวงจัดงานพระราชพิธีสมโภชกรุงรัตนโกสินทร์ 200 ปี จึงได้ปิดตลาดนัดสนามหลวงตั้งแต่วันที่ 2 มกราคม พ.ศ. 2525 เป็นต้นมา แล้วย้ายตลาดนัดมายังสวนจตุจักรจนถึงปัจจุบัน
ประวัติ > ร่วมสมัย

ปัจจุบันได้มีการใช้ท้องสนามหลวงเป็นพื้นที่ประกอบพระราชพิธีสำคัญ ๆ ของประเทศ เช่น พระราชพิธีพืชมงคลจรดพระนังคัลแรกนาขวัญ, พระราชพิธีสมโภชกรุงรัตนโกสินทร์ครบ 200 ปี, พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530, พระราชพิธีกาญจนาภิเษก พ.ศ. 2539 รวมทั้งงานพระเมรุมาศและพระเมรุของพระบรมวงศานุวงศ์ตั้งแต่ชั้นสมเด็จเจ้าฟ้าขึ้นไป
ในรัชกาลพระบาทสมเด็จพระมงกุฎเกล้าเจ้าอยู่หัว ได้มีการใช้พื้นที่ท้องสนามหลวงในการก่อสร้างพระเมรุกลางเมืองมาแล้ว 6 ครั้ง ดังนี้
พ.ศ. 2454 พระบาทสมเด็จพระจุลจอมเกล้าเจ้าอยู่หัว
พ.ศ. 2463 สมเด็จพระศรีพัชรินทราบรมราชินีนาถ พระบรมราชชนนีพันปีหลวง
พ.ศ. 2463 สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ
พ.ศ. 2465 สมเด็จพระมหาสมณเจ้า กรมพระยาวชิรญาณวโรรส
พ.ศ. 2466 สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร และสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
พ.ศ. 2468 สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา และสมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา
ในรัชกาลพระบาทสมเด็จพระปกเกล้าเจ้าอยู่หัว ได้มีการใช้พื้นที่ท้องสนามหลวงในการก่อสร้างพระเมรุกลางเมืองมาแล้ว 4 ครั้ง ดังนี้
พ.ศ. 2469 พระบาทสมเด็จพระมงกุฎเกล้าเจ้าอยู่หัว
พ.ศ. 2471 สมเด็จพระปิตุจฉาเจ้า สุขุมาลมารศรี พระอัครราชเทวี
พ.ศ. 2472 สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
พ.ศ. 2473 สมเด็จพระมหิตลาธิเบศร อดุลยเดชวิกรม พระบรมราชชนก
ในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้มีการใช้พื้นที่ท้องสนามหลวงในการก่อสร้างพระเมรุกลางเมือง 1 ครั้ง ดังนี้
พ.ศ. 2484 สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร
ในรัชกาลพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้มีการใช้พื้นที่ท้องสนามหลวงในการก่อสร้างพระเมรุกลางเมืองมาแล้ว 6 ครั้ง ดังนี้
พ.ศ. 2493 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พ.ศ. 2499 สมเด็จพระศรีสวรินทิราบรมราชเทวี พระพันวัสสาอัยยิกาเจ้า
พ.ศ. 2528 สมเด็จพระนางเจ้ารำไพพรรณี พระบรมราชินี
พ.ศ. 2539 สมเด็จพระศรีนครินทราบรมราชชนนี
พ.ศ. 2551 สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
พ.ศ. 2555 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
และในรัชกาลพระบาทสมเด็จพระวชิรเกล้าเจ้าอยู่หัว ได้มีการใช้พิ้นที่ท้องสนามหลวงในการก่อสร้างพระเมรุกลางเมืองมาแล้ว 1 ครั้ง ดังนี้
พ.ศ. 2560 พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร
ท้องสนามหลวงยังใช้เป็นที่ประกอบกิจกรรมของสาธารณชน เช่น รวมถึงใช้เป็นสถานที่จัดกิจกรรมทางกีฬาการละเล่นต่าง ๆ เช่น ฟุตบอล หรือ เล่นว่าว และเป็นที่พักผ่อนหย่อนใจของประชาชนทั่วไป ในอดีตใช้เป็นที่การปราศรัยใหญ่ในการหาเสียงเลือกตั้งในแต่ละครั้ง หรือการชุมนุมทางการเมืองต่าง ๆ ที่เรียกว่า "ไฮด์ปาร์ก" ซึ่งได้ชื่อมาจากสวนไฮด์ปาร์กในกรุงลอนดอน
ประวัติ > หลังการปรับปรุง พ.ศ. 2553–54

ในปี พ.ศ. 2553 กรุงเทพมหานครได้ทำการปรับปรุงภูมิทัศน์ของสนามหลวง จากเดิมที่เคยเสื่อมโทรมให้ดีขึ้น แล้วเสร็จในปลายเดือนเมษายน พ.ศ. 2554เปิดใช้พื้นที่อย่างเป็นทางการ วันที่ 9 สิงหาคม พ.ศ. 2554 และไม่อนุญาตให้ใช้เป็นสถานที่จัดกิจกรรมทางการเมืองใด ๆ เหมือนในอดีต เพื่อสงวนไว้สำหรับประกอบพระราชพิธีเท่านั้น พร้อมขอความร่วมมือให้ช่วยในการรักษาความสะอาดไม่ทิ้งขยะลงพื้น หากพบผู้ฝ่าฝืนมีโทษปรับไม่เกิน 1,000 บาท ในกรณีที่ไม่สามารถชำระค่าปรับได้ ต้องบำเพ็ญประโยชน์ด้วยการเก็บขยะจำนวน 100 ชิ้น แทนการเสียค่าปรับ ซึ่งมีพระราชบัญญัติโบราณสถานคุ้มครอง และกำหนดโทษผู้ใดฝ่าฝืนหรือบุกรุกมีโทษจำคุก 10 ปี หรือปรับเป็นเงิน 1 ล้านบาท โดยทางกรุงเทพมหานคร อนุญาตให้ประชาชนเข้าไปใช้พื้นที่เพื่อการพักผ่อนหย่อนใจ และสันทนาการตามปกติ แต่ห้ามนำสินค้าเข้าไปจำหน่าย จอดรถหรืออาศัยเป็นที่หลับนอน ซึ่งสามารถเข้าใช้พื้นที่ได้ ระหว่างเวลา 05.00–22.00 น. นอกจากนี้ประชาชนยังสามารถสัญจรผ่านถนนเส้นกลาง ซึ่งเชื่อมระหว่างมหาวิทยาลัยธรรมศาสตร์ไปยังศาลฎีกาได้ตลอด 24 ชั่วโมง โดยเบื้องต้นได้ทำการติดตั้งรั้วชั่วคราว เพื่อป้องกันการบุกรุก และเพื่อคงความสวยงามของสนามหลวง ซึ่งผู้ที่ต้องการขอใช้พื้นที่สามารถทำเรื่องขอพื้นที่จากกรุงเทพมหานคร แต่ทางกรุงเทพมหานครจะไม่ให้ใช้พื้นที่ท้องสนามหลวงเป็นที่ชุมนุมหรือจัดกิจกรรมทางการเมือง นอกจากนั้นกรุงเทพมหานครได้จัดตั้งศูนย์อำนวยการเหตุการณ์รักษาความสงบเรียบร้อยในพื้นที่สนามหลวงเป็นหน่วยงานของราชการสังกัดกรุงเทพมหานครดูแลความสงบเรียบร้อยภายในท้องสนามหลวง[ต้องการอ้างอิง]
ในการประท้วงในประเทศไทย พ.ศ. 2563–2564 ท้องสนามหลวงถูกใช้เป็นที่ชุมนุมของแนวร่วมธรรมศาสตร์และการชุมนุมระหว่างวันที่ 19–20 กันยายน พ.ศ. 2563 และเป็นที่ฝังหมุดคณะราษฎรหมุดที่ 2 ซึ่งแกนนำถูกตั้งข้อหาทำลายโบราณสถาน
ต่อมาในปี พ.ศ. 2567 ท้องสนามหลวงเป็น 1 ใน 4 สถานที่ที่ประดิษฐานพระบรมสารีริกธาตุของพระโคตมพุทธเจ้า และพระอรหันตธาตุของพระอัครสาวก ได้แก่พระสารีบุตรและพระมหาโมคคัลลานะ ที่รัฐบาลไทยอัญเชิญมาจากประเทศอินเดีย มาประดิษฐานที่ประเทศไทย เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเป็นแห่งแรกที่มีการประดิษฐาน และเป็นจุดหลักประจำภาคกลาง ซึ่งในการนี้ได้มีการสร้างมณฑปขึ้นใหม่เพื่อประดิษฐานพระบรมสารีริกธาตุและพระอรหันตธาตุในครั้งนี้ โดยเปิดให้ประชาชนเข้าสักการะเมื่อวันที่ 23 กุมภาพันธ์ - 3 มีนาคม ก่อนอัญเชิญไปประดิษฐานต่อที่ภาคเหนือ ณ หอคำหลวง อุทยานหลวงราชพฤกษ์ จังหวัดเชียงใหม่ นอกจากนี้ในช่วงปลายปีเดียวกันที่นี่ยังเป็นจุดสิ้นสุดของรายการวิ่ง "อเมซิ่ง ไทยแลนด์ มาราธอน 2024" ซึ่งย้ายมาจากอนุสาวรีย์ประชาธิปไตยและลานคนเมือง ในปีต่อมาท้องสนามหลวงยังเป็นสถานที่จัดพิธีเปิดซีเกมส์ 2025 อีกด้วย